Alek Sot: I tako, pre deset godina, pozvala me je žena is Teksasa,
Stejsi Bejker,
ona je videla neke od mojih fotografija na izložbi
i pitala je da li bi mogla da me unajmi da uradim portet njenih roditelja.
Sad, u to vreme nisam bio sreo Stejsi i mislio sam da je
bogati naftaški tajkun i da ću se obogatiti preko noći,
ali tek sam kasnije saznao
da je ona zapravo uzela kredit da bi ovo ostvarila.
Fotografisao sam njene roditelje,
ali sam zapravo bio više uzbuđen oko fotografisanja Stejsi.
Slika koju sam napravio tog dana
postala je jedan od mojih najpoznatijih portreta.
U vreme kada sam napravio ovu sliku, Stejsi je radila kao advokat
za državu Teksas.
Ubrzo potom, napustila je svoj posao da bi studirala fotografiju u Mejnu
i dok je bila tamo, upoznala je
direktora fotografije časopisa „Njujork Tajms”
i bio joj je ponuđen posao.
Stejsi Bejker: Tokom narednih godina, Alek i ja smo uradili
nekoliko projekata za časopise zajedno
i postali smo prijatelji.
Pre nekoliko meseci, počela sam da pričam Aleku o jednoj svojoj opsesiji.
Uvek sam bila opsednuta time kako se parovi upoznaju.
Pitala sam Aleka kako su se on i njegova žena Rejčel upoznali
i on mi je ispričao priču o fudbalskoj utakmici u srednjoj školi
kada je ona imala 16, a on 15 godina
i on ju je pitao da izađu.
Svidela mu se njena ljubičasta kosa.
Ona je rekla „da„” i to je bilo to.
Potom sam pitala Aleka da li bi radio fotografski projekat sa mnom
koji bi istraživao ovo pitanje.
AS: I mene je zanimalo ovo pitanje, ali me je mnogo više zanimalo
zašto Stejsi to traži,
posebno zato što nikad pre toga nisam čuo da Stejsi ima dečka.
Tako, kao deo ovog projekta, pomislio sam da će da bude zanimljivo
ako ona pokuša da upozna nekoga.
Moja ideja bila je da Stejsi ide na brzo upoznavanje
u Las Vegasu na Dan zaljubljenih.
(Smeh) (Aplauz) (Muzika)
SB: Završili smo na događaju koji je reklamiran
kao najveće brzo upoznavanje na svetu.
Imala sam 19 sastanaka
i svaki sastanak je trajao tri minuta.
Učesnicima je data lista pitanja za probijanje leda kako bi stvari krenule,
tipa: „Kada biste mogli da budete bilo koja životinja, koja biste bili?”
Takve stvari.
Moj prvi sastanak je bio sa Kolinom.
On je iz Engleske
i bio je oženjen ženom koju je upoznao nakon što je dao oglas za jarca.
Alek i ja smo ga videli na kraju večeri
i ispričao je da je poljubio jednu ženu u redu ispred kioska za brzu hranu.
Zek i Kris su došli na sastanke zajedno.
Ovo je Karl.
Pitala sam Karla: „Šta je prvo što primetiš na ženi?”
Rekao je: „Sise.”
(Smeh)
Metjua privlače žene sa mišićavim listovima.
Pričali smo o trčanju.
On je triatlonac, ja trčim polumaraton.
Aleku su se zapravo svidele njegove oči i pitao je da li mi se sviđa, ali nije,
a mislim da ni ja njemu nisam bila privlačna.
Ostin i Majk su došli zajedno.
Majk mi je postavio hipotetičko pitanje.
Rekao je: „U liftu si, kasniš na sastanak.
Neko trči ka liftu.
Da li zadržavaš lift za njega?”,
a ja sam rekla da ne bih to učinila.
(Smeh)
Klif je rekao da je prva stvar koju primeti na ženi - njeni zubi
i pohvalio je moje zube, a ja njegove.
Zato što spava otvorenih usta,
kaže da čisti zube koncem češće da bi sprečio bolest desni,
te sam ga pitala koliko često čisti zube koncem
i rekao je: „Svaki drugi dan.”
(Smeh)
Sad, kao neko ko koristi konac dva puta dnevno,
nisam bila sigurna da je to često korišćenje konca,
ali mislim da to nisam rekla naglas.
Bil je revizor
i pričali smo čitavih tri minuta o revizorstvu.
(Smeh)
Prva stvar koju Spenser primeti na ženi je njen ten.
On smatra da dosta žena nosi i suviše šminke
i da bi trebalo da nose samo toliko da istaknu kvalitete koje imaju.
Rekla sam mu da ja uopšte ne nosim šminku
i izgleda da je mislio da je to dobro.
Kreg mi je rekao da misli da nisam bila spremna da budem ranjiva.
Takođe je bio iznerviran kada nisam mogla
da se setim kada sam se najviše izblamirala.
Mislio je da lažem, ali nisam.
Mislila sam da mu se uopšte nisam svidela, ali na kraju večeri,
vratio se kod mene i dao mi kutiju čokolade.
Sa Vilijamom je stvarno bilo teško razgovarati.
Mislim da je bio pijan.
(Smeh)
Glumac Kris Mekena je bio domaćin događaja.
Glumio je u „Mladi i nestašni”.
Nisam zapravo otišla na sastanak sa njim.
Alek kaže da je video nekoliko žena kako mu daju svoj broj telefona.
Suvišno je reći, nisam se zaljubila.
Nisam osetila posebnu povezanost ni sa jednim od muškaraca
sa kojima sam bila na sastanku,
niti sam osetila da su oni osetili posebnu povezanost sa mnom.
AS: Sad, najlepša stvar za mene -
(Smeh) - kao fotografa je ranjivost.
Fizički spoljašnji prostor otkriva pukotinu kroz koju možete zaviriti
u osetljiviju unutrašnjost.
Na ovom događaju, video sam mnogo primera toga,
ali dok sam posmatrao Stejsine sastanke i razgovarao sa njom o njima,
shvatio sam koliko je različita ljubav na fotografiji od stvarne ljubavi.
Šta je prava ljubav? Kako funkcioniše?
Kako bih odgovorio na ovo pitanje i shvatio kako neko pređe put
od sastanka do zajedničkog života,
Stejsi i ja smo otišli u San Siti Samerlin
koji je najveća zajednica penzionera u Las Vegasu.
Naš posrednik tamo je bio Džordž, koji vodi fotografski klub u zajednici.
On je organizovao da upoznamo ostale parove u svom improvizovanom fotostudiju.
SB: Nakon 45 godina braka, Anastasijin muž je umro pre dve godine,
pa smo je pitali da li ima staru sliku sa venčanja.
Upoznala je svog muža kad je imala 15 godina i radila kao konobarica
u maloj roštiljnici u Mičingenu.
On je imao 30 godina.
Ona je lagala koliko ima godina.
On je bio prva osoba sa kojom se zabavljala.
Din je bio fotograf godine dve godine zaredom u Las Vegasu,
što je privuklo pažnju Aleku,
kao i činjenica da je upoznao svoju ženu Džudi
kada je imao isto godina koliko i Alek kada je upoznao Rejčel.
Din je priznao da voli da gleda lepe žene,
ali nikada nije preispitivao svoju odluku da oženi Džudi.
AS: Džordž je upoznao Džozefin na igranci koju je organizovala parohija.
On je imao 18, a ona 15 godina.
Kao i dosta drugih parova koje smo upoznali,
oni nisu posebno filozofirali o svojim ranim izborima.
Džordž je rekao nešto što mi se urezalo u pamćenje.
Rekao je: „Kada te strefi taj osećaj, samo ga pratiš.”
Bob i Trudi u se upoznali na sastanku na slepo
dok je ona još bila srednjoškolka.
Ispričali su da nisu osetili posebnu privlačnost između sebe
kada su se prvi put upoznali.
Ipak, venčali su se ubrzo potom.
SB: Priča koja mi je bila najupečatljivija
bila je priča o Džordžu, predsedniku fotokluba,
i njegovoj ženi Meri.
Ovo je bio drugi brak za oboje.
Upoznali su se u klubu u Luivilu, u Kentakiju, koji se zvao Sahara.
On je bio tamo sam i pio, a ona je bila sa prijateljima.
Kada su počeli da se zabavljaju, on je dugovao 9 000 dolara poreza
i ona se ponudila da mu pomogne da izađe iz dugova.
pa je tokom sledeće godine svoja primanja davao Meri,
a ona ga je izvukla iz dugova.
Džordž je zapravo bio alkoholičar kada su se venčali i Meri je to znala.
U jednom trenutku tokom braka, on kaže da je pio
54 piva dnevno.
Jednom, kada je bio pijan, pretio je Meri da će ubiti nju
i njeno dvoje dece,
ali oni su pobegli, a žandarmerija je pozvana u kuću.
Začuđujuće, Meri ga je primila nazad
i na kraju su se stvari popravile.
Džordž je išao na sastanke Anonimnih alkoholičara
i ne pije 36 godina.
(Muzika)
Na kraju dana, kada smo napustili „Grad Sunca”,
rekla sam Aleku da zapravo ne mislim
da su priče ovih parova o tome kako su se upoznali zanimljive.
Ono što je bilo zanimljivije
je kako su uspeli da ostanu zajedno.
AS: Svi su posedovali divnu sposobnost izdržljivosti,
ali poseduju je i samci, takođe.
Svet je surov, i samci odlaze u svet
pokušavajući da se povežu sa drugim ljudima,
a parovi se oslanjaju jedni na druge
nakon svih ovih decenija.
Moja omiljena slika na ovom putovanju bila je slika Džoa i Rozane.
Sad, u vreme kada smo upoznali Džoa i Rozanu
izgradili smo naviku da pitamo parove da li imaju staru sliku sa venčanja.
U njihovom slučaju, oboje su istovremeno izvadili iz novčanika
potpuno istu fotografiju.
„Šta je lepše”, pomislio sam u sebi,
„ova slika mladog para koji se upravo zaljubio
ili ideja da ovo dvoje ljudi nalazi oslonac u ovoj slici decenijama?”
Hvala vam.
(Aplauz)